Korjausrakentamisen projektipäällikkö ja rakennesuunnittelija | Rakennuslehti
Korjausrakentamisen projektipäällikkö ja rakennesuunnittelija
Päivämäärät Julkaistu 4.4.2018 Hae viimeistään 25.4.2018
KORJAUSRAKENTAMISEN PROJEKTIPÄÄLLIKKÖÄ JA RAKENNESUUNNITTELIJAA
Haemme projektipäällikkötehtävistä kokemusta omaavaa rakennesuunnittelijaa osaksi ammattitaitoista ja iloista tiimiämme. Työnkuvasi kattaa monipuolisia asuinrakennusten suunnittelu- ja projektipäällikön tehtäviä korjausrakentamisen parissa. Tehtäväsi on toimia hanke- ja toteutussuunnitteluprojekteissa sekä projektipäällikkönä että rakennesuunnittelijana. Halutessasi osa työtäsi on myös työmaavalvonta ja home- ja kosteusvaurioselvityksien laatiminen. Pääset työskentelemään osana monialaista suunnittelutiimiä.
Sinulla on tehtävään soveltuva koulutus, esim. rakennusinsinööri tai rakennustekniikan diplomi-insinööri.
Toivomme vähintään viiden vuoden kokemusta suunnittelusta ja korjausrakentamisesta sekä projektipäällikön tehtävistä. Olet vahvimmillasi viedessäsi kokonaisuuksia maaliin ja ymmärrät, että lopputulos ei perustu yksilösuoritukseen. Olet tottunut johtamaan projekteja ja toiminut rakennesuunnittelijana monipuolisissa korjausrakentamishankkeissa.
Olit sitten kokeneempi osaaja tai urasi alkuvaiheessa, tärkeintä on, että olet halukas kehittymään, suhtaudut myönteisesti uuden oppimiseen ja olet kiinnostunut ottamaan asioista selvää. Et myöskään pelkää ottaa vastuuta omasta suunnittelutyöstäsi tai arkaile keksiä uusia tapoja tehdä asioita. Avoin suhtautuminen ja kiinnostus erilaisia rakennesuunnittelun tehtäviä kohtaan auttaa sinua menestymään työssäsi. Muiden suunnittelualojen johtamisen koet positiivisena haasteena.
Lisätietoja tehtävästä antaa Janne Luhtamäki, puh. 050 467 7234, janne.luhtamaki@sweco.fi.
Hakuaika päättyy 25.4.2018. Lähetäthän hakemuksesi ja ansioluettelosi osoitteessa www.sweco.fi/tyopaikat. Olethan nopea, sillä täytämme paikat heti sopivien henkilöiden löydyttyä.